**DANSK PÆDODONTISK SELSKAB (DPS) INVITERER TIL**

**SOMMERKURSUS 2023**

**Tid: Torsdag den 8. juni 2023, kl. 9.00 – 16.00**

**Sted: Hotel Park, Viaduktvej 28, 5500 Middelfart**

I den danske børne-unge tandpleje ses i disse år et stigende antal børn og unge med angst og frygt for tandlægebehandling, og flere end tidligere henvises derfor til behandling i sedering eller generel anæstesi. Samtidig udvides målgruppen for børne- ungetandplejen nu også med de unge voksne, hvilket måske også indenfor dette område kan betyde nye udfordringer for behandlerne.

Dansk Pædodontisk Selskabs Sommerkursus 2023 sætter med baggrund i dette i år fokus på frygt og angst hos barnet, den unge og de unge voksne i forbindelse med tandbehandling, og hvilket værktøjer og behandlingsstrategier vi kan anvende.

Dagens kursusprogram indledes med oplæg af Dekan, tandlæge, dr.odont. Tiril Willumsen (Det Odontologiske Fakultet, Oslo Universitet, Oslo, Norge) omkring emnet ”Tandlæge angst og frygt/ Dental Fear and Anxiety”. Efterfulgt af pædodontist, phd Kristofer Andersson (Department of Orthodontics and Pediatric Dentistry, Karolinska Institutet, Stockholm, Sverige) med oplægget ”Clinical experience of sedation in dental care”.

Efter frokost vil Psykolog og psykoterapeut Per Isdal, Alternativ til Vold (ATV), Stavanger, holde et spændende oplæg for os omkring betydningen ”medfølelsens pris” altså indflydelsen af patientens ”ballast” på behandleren i behandlingsrelationen/situationen. Endeligt vil Afdelingstandlæge Birgitte Uldum fra Københavns Kommunes Børne- og Ungetandpleje runde dagen af for os med et inspirationsoplæg omkring Tandplejens spændende pilotprojekt ”Børns mening betyder noget”. Tandplejen har etableret et børnepanel med henblik på at få viden direkte fra børn om, hvordan børn opfatter deres besøg på tandklinikken.

*Der gøres opmærksom på, at et eller flere af indlæggene vil blive præsenteret på engelsk.*

**Kursusafgift og tilmelding**

Medlemmer: 1500 kr.; ikke-medlemmer: 1.900 kr.

Der vil også være mulighed for deltage som studerende: 350 kr. (begrænset antal pladser)

Tilmelding til Jette Daugaard-Jensen daugaard.jette@gmail.com senest den

1. maj 2023. Kursusafgiften bedes indbetalt til:

Danske Bank reg. nr. 1551 konto nr. 3578537562

Ønskes (skal der fremsendes) elektronisk faktura, sendes mail med oplysning om deltagernavn, kommunens/tandplejens navn, adresse og EAN-nummer. Der vil efterfølgende blive fremsendt E-faktura.

**PROGRAM**

09:00-9:15 Registrering og kaffe (og morgenmad)

09:15-9:20 Velkomst

09.20-10.20 **Tandlæge, dr.odont, og dekan Tiril Willumsen, Det Odontologiske Fakultet, Oslo Universitet, Oslo, Norge.**

”*Tandlæge angst og frygt hos børn og unge/ Dental Fear and anxiety in childhood and adolescents”.*

10:20-10:30 Kaffe

10:30-11:30 **Pædodontist, undervisningsadjunkt, phd Kristofer Andersson, Department of Orthodontics and Pediatric Dentistry, Karolinska Institutet, Stockholm, Sverige***.*

*” Clinical experience of sedation in dental care”.*

11:30-11:45 Spørgsmål og drøftelse

11.45-12:30 Frokost

12:30-14:30 **Psykolog og psykoterapeut Per Isdal, Alternativ til Vold (ATV), Stavanger, Norge.**

*”Medfølelsens pris: Indflydelsen af patientens ”ballast” på behandleren i behandlingsrelationen/situationen”*.

14:30-14:45 Kaffe (og kage)

14:45-15:30 **Afdelingstandlæge Birgitte Uldum fra Københavns Kommunes Børne- og ungetandpleje, København, Danmark.**

*” Børns mening betyder noget”.*

15:30-15.45 Afslutning

Med venlig hilsen

Den 1. februar 2023

Dansk Pædodontisk Selskabs Bestyrelse